ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id id id id id ms id ms id id id ms ms id id ms id ms id ms id ms ja id id ms ms id id id en ms id id id id id id id ms id id ms id id id id id ms ms id id id id ms ms ms en en en en en id ms id id id en id id jv ms id id it es id id en id ms ms ms ms ms ms
Urat Mata Merah? Mungkin Ia Disebabkan 5 Penyakit Ini, Hati-hati Ya!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bahayakah Jika Urat Mata Menjadi Merah? 5 Penyakit Ini Mungkin Puncanya!
Ditulis oleh Muhammad Wa'iz Disemak pada 4 minggu lalu
Disemak secara perubatan oleh Dr. Joseph Tan
Mata atau urat mata merah bukan sahaja akan menyebabkan ketidakselesaan, rasa sakit yang datang sekali dengannya juga akan membuatkan kita sukar untuk melakukan aktiviti harian.
Walau bagaimanapun, apakah yang menyebabkan mata menjadi merah? Adakah disebabkan masa di hadapan skrin yang terlalu lama atau tanda penyakit?
Mata yang berwarna merah atau bloodshot eyes merupakan satu kondisi ringan yang tidak perlu dirisaukan. Tetapi, jika ia berlaku sekali dengan sakit mata dan masalah penglihatan, ini mungkin tanda penyakit yang serius.
Untuk mendapatkan lebih banyak info tentang Kesihatan Mata, sila dapatkan di sini.
Mengapa urat mata merah?
Sebenarnya, ada banyak perkara yang menyebabkan mata menjadi merah dan sakit. Sebagai contoh:
1. Alahan menyebabkan sakit mata
Cuba ingat kembali kali terakhir anda keluar rumah. Adakah anda terdedah dengan terlalu banyak debunga, habuk dan debu? Jika ya, ini mungkin punca di sebalik sakit mata yang anda alami.
Sama jugalah jika anda tersalah makan dan terkena reaksi alahan. Simptom alahan seperti mata gatal dan kemerah-merahan selalunya akan berlaku sekali dengan simptom lain seperti hidung tersumbat, kerap bersin dan sebagainya.
Jika anda diserang alahan, doktor akan memberikan ubat dan juga titisan mata untuk merawat alahan yang anda alami. Lama-kelamaan, mata anda akan menjadi normal setelah alahan anda surut.
2. Urat mata merah disebabkan salur darah pecah
Pernah tak anda bangun pagi dan dapati bahagian putih pada mata anda mempunyai tompok berwarna merah?
Kondisi ini dikenali dengan nama subconjunctival hemorrhage dan selalunya berlaku tanpa membahayakan mata anda.
Punca sebenar subconjunctival hemorrhage tidak diketahui. Tetapi, ia boleh berlaku disebabkan batuk atau bersin yang teruk, terlalu lama memandang skrin atau selepas anda mengami muntah yang teruk.
Kadangkala, ia juga boleh berpunca disebabkan luka akibat menggosok mata terlalu kuat atau kemasukan objek asing ke dalam mata.
Walau bagaimanapun, kondisi ini selalunya akan pulih dengan sendirinya dalam masa beberapa hari. Namun, jangan sesekali abaikannya jika urat mata merah ini menyakitkan dan menyebabkan perubahan penglihatan.
3. Sakit mata disebabkan mata kering
Sukar nak melelapkan mata ketika tidur? Rasa mata macam berpasir dan sensasi ini makin teruk pada waktu malam?
Jika jawapan anda kepada kedua-dua soalan ini adalah ya, anda mungkin sedang mengalami mata kering!
Ramai orang mengalami mata kering dan ia bukanlah sesuatu yang serius. Selalunya, mata kering berlaku disebabkan cuaca yang sejuk, kering dan berangin.
Ia juga boleh berlaku kepada pemakai kanta lekap dan kepada mereka yang bekerja di hadapan komputer dalam satu tempoh masa yang panjang.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
4. Urat mata merah disebabkan iritasi
Mata rasa gatal-gatal dan pandangan menjadi kabur?
Ini merupakan salah satu tanda iritasi pada bahagian mata. Kadangkala, kita tidak sedar ada ‘sesuatu’ yang masuk ke dalam mata kita.
Rawatan yang akan diberikan oleh doktor mungkin bergantung kepada penyebab iritasi tersebut. Walau bagaimanapun, anda mungkin perlu lebih berhati-hati jika memakai kanta lekap.
Jangkitan mata yang berlaku disebabkan pemakaian kanta lekap boleh menjadi serius sekelip mata. Malah, ia boleh bertukar menjadi ulser jika tidak dirawat dengan segera.
5. Pink eye atau conjunctivitis
Seperti namanya, pink eye akan menyebabkan bola mata menjadi merah. Selalunya, conjunctivitis berlaku pada sebelah mata dan akan merebak ke sebelah lagi dalam masa beberapa hari.
Selain itu, mereka yang menghidap pink eye juga akan kerap rasa pedih dan gatal-gatal pada kawasan mata.
Conjunctivitis merupakan penyakit mata yang mudah berjangkit. Oleh sebab itu, elakkan berkongsi tuala jika anda atau ahli keluarga anda menghidap penyakit mata ini.
Perlukah anda berjumpa doktor jika menghidap pink eye? Sudah tentu! Doktor akan memberikan ubat-ubatan mengikut jenis conjunctivitis yang anda alami.
Jangan berlengah lagi, jumpa doktor secepat mungkin!
Walaupun urat mata merah selalunya tidak memerlukan perhatian daripada doktor, namun ada kondisi tertentu yang perlu diperiksa oleh pakar secepat mungkin.
Malah, doktor juga menggalakkan anda untuk melakukan pemeriksaan jika anda tidak yakin tentang penyakit yang anda alami.
Kebanyakan sakit mata mempunyai simptom yang hampir sama. Oleh sebab itu, sukar untuk kita sebagai orang biasa untuk menentukan sama ada kondisi tersebut berbahaya ataupun tidak.
Bak kata pepatah, jangan sampai nasi menjadi bubur. Mata merupakan salah satu deria yang amat bernilai. Oleh sebab itu, jangan sesekali pandang remeh apabila mata menjadi merah atau sakit.
Selain itu, perhatikan juga simptom berikut:
Mata merah tapi sebelah sahaja.
Bengkak pada kawasan kelopak mata.
Sakit pada bola mata.
Perubahan dari segi penglihatan.
Lebih sensitif terhadap cahaya.
Semua simptom di atas merupakan tanda penyakit mata yang serius. Berjumpalah doktor dengan kadar yang segera untuk mengenal pasti apakah penyakit sebenar di sebalik simptom yang anda alami.
Kini anda telah tahu punca urat mata merah.
Hello Health Group tidak menawarkan nasihat perubatan, diagnosis atau rawatan.
Home Remedies for Bloodshot Eyes. https://www.aao.org/eye-health/tips-prevention/home-remedies-bloodshot-eyes-when-to-see-doctor. Accessed April 13, 2021.
Conjunctivitis (Pink Eye). https://www.cdc.gov/conjunctivitis/about/symptoms.html. Accessed April 13, 2021.
Why Are My Eyes Always Red? https://health.clevelandclinic.org/why-are-my-eyes-always-red/. Accessed April 13, 2021.
Subconjunctival haemorrhage (broken blood vessel in eye). https://www.mayoclinic.org/diseases-conditions/subconjunctival-hemorrhage/symptoms-causes/syc-20353826. Accessed April 13, 2021.
Dry eyes. https://www.nhs.uk/conditions/dry-eyes/. Accessed April 13, 2021.
Komplikasi Diabetes Pada Mata, Pesakit Boleh Terkena Edema Makula
Kaca Mata Hitam Bukan Sekadar Gaya! Lindungi Mata Anda Dengan 'Spek' Polarized
Ditulis oleh Muhammad Wa'iz Disemak pada 4 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.